เรือควีนเอลิซาเบธ 2

| --- | --- |
ควีนเอลิซาเบธ  2 ในฐานะโรงแรมลอยน้ำในดูไบ ในเดือนมีนาคม ค.ศ. 2020
ประวัติ
ชื่อ: ควีนเอลิซาเบธ 2
เจ้าของ:  1969–1971: บริษัทเรือกลไฟคูนาร์ด  1971–1998: ทราฟัลการ์เฮาส์  1998–2008: คาร์นิวัลคอร์ปอเรชันแอนด์พีแอลซี  2008–ปัจจุบัน: อิสติธมาร์เวิลด์, ดูไบ 
ผู้ให้บริการ:  1969–2008: คูนาร์ดไลน์  2018–2022: พีซีเอฟซี โอเต็ลส์  2022–ปัจจุบัน: แอ็กคอร์ 
ท่าเรือจดทะเบียน:  1969–2008:  เซาแทมป์ตัน, สหราชอาณาจักร  2008–2018:  พอร์ตวิลา, วานูอาตู  2008–ปัจจุบัน:  ดูไบ, สหรัฐอาหรับเอมิเรตส์ 
เส้นทางเดินเรือ: แอตแลนติกเหนือและเรือสำราญระหว่างให้บริการกับคูนาร์ด
Ordered: 1964
อู่เรือ: จอห์นบราวน์แอนด์คอมปานี (อู่ต่อเรืออัปเปอร์ไคลด์), ไคลด์แบงก์, สกอตแลนด์
มูลค่าสร้าง: 29,091,000 ปอนด์สเตอร์ลิง
Yard number: 736
ปล่อยเรือ: 5 กรกฎาคม 1965
เดินเรือแรก: 20 กันยายน 1967 โดยสมเด็จพระราชินีนาถเอลิซาเบธที่ 2
สร้างเสร็จ: 26 พฤศจิกายน 1968 (ผ่านการทดสอบทางทะเลแล้ว)
Maiden voyage: 2 พฤษภาคม 1969
บริการ: 1969–2008
หยุดให้บริการ: 27 พฤศจิกายน 2008
รหัสระบุ:  หมายเลขไอเอ็มโอ: 6725418  1968–2009: สัญญาณเรียกขาน: GBTT, British ON 336703  2009–ปัจจุบัน: สัญญาณเรียกขาน: YJVW6,  หมายเลขเอ็มเอ็มเอสไอ: 576059000 
สถานะ: โรงแรมลอยน้ำและพิพิธภัณฑ์ที่ท่าเรือเราะชีด ดูไบ
ลักษณะเฉพาะ
ขนาด (ตัน)::  (1968): 65,863 ตันกรอส, 37,218 ตันเนต  (1994): 70,327 ตันกรอส, 37,182 ตันเนต
ขนาด (ระวางขับน้ำ)::  49,738
ความยาว::  963 ฟุต (293.5 เมตร)
ความกว้าง::  105 ฟุต (32.0 เมตร)
ความสูง::  171 ฟุต (52.1 เมตร)
กินน้ำลึก::  32 ฟุต (9.8 เมตร)
ดาดฟ้า::  10
ระบบพลังงาน::  3 × หม้อไอน้ำ Foster Wheeler ESD II (ดั้งเดิม)  9 × MAN B&W 9L58/64 (ปรับปรุงในปี 1987)
ระบบขับเคลื่อน::  2 × กังหันไอน้ำบราวน์-เพเมทราดา (ดั้งเดิม)  2 × มอเตอร์ขับเคลื่อน GEC (2 × 44 เมกะวัตต์) (ปรับปรุงในปี 1987)  2 × ใบจักรแบบปรับมุมได้ 5 พวง (หลังเปลี่ยนเครื่องยนต์)
ความเร็ว::  สูงสุด 34 นอต (63 กิโลเมตรต่อชั่วโมง; 39 ไมล์ต่อชั่วโมง)  บริการ 28.5 นอต (52.8 กิโลเมตรต่อชั่วโมง; 32.8 ไมล์ต่อชั่วโมง)  ถอยหลัง 20 นอต (37 กิโลเมตรต่อชั่วโมง; 23 ไมล์ต่อชั่วโมง)
ความจุ::  ผู้โดยสาร 1,777 คน  ผู้โดยสาร 1,892 คน (ทุกเตียง)
ลูกเรือ::  1,040
ควีนเอลิซาเบธ 2 (อังกฤษ: Queen Elizabeth 2 หรือ QE2) เป็นเรือโดยสารสัญชาติบริติชปลดระวางและถูกดัดแปลงเป็นโรงแรมลอยน้ำ เดิมสร้างขึ้นให้กับบริษัทคูนาร์ดไลน์ และให้บริการโดยคูนาร์ดทั้งในฐานะเรือโดยสารข้ามมหาสมุทรแอตแลนติกและเรือสำราญตั้งแต่ ค.ศ. 1969 ถึง 2008 จากนั้นได้ถูกจอดเก็บไว้กระทั่งมีการดัดแปลง และนับตั้งแต่วันที่ 18 เมษายน ค.ศ. 2018 ก็ได้ทำหน้าที่เป็นโรงแรมลอยน้ำในดูไบ
ควีนเอลิซาเบธ 2 ถูกออกแบบมาเพื่อให้บริการข้ามมหาสมุทรแอตแลนติกจากท่าเรือต้นทางที่เซาแทมป์ตัน ประเทศอังกฤษ ไปยังนครนิวยอร์ก สหรัฐอเมริกา ทำหน้าที่เป็นเรือธงของบริษัทตั้งแต่ ค.ศ. 1969 ถึง 2004 ก่อนที่อาร์เอ็มเอส ควีนแมรี 2 จะมาทำหน้าที่แทน เรือลำนี้ได้รับการออกแบบโดยสำนักงานของคูนาร์ดในลิเวอร์พูลและเซาแทมป์ตัน และถูกสร้างขึ้นในไคลด์แบงก์ ประเทศสกอตแลนด์ เรือลำนี้เคยถูกมองว่าเป็นเรือเดินสมุทรลำสุดท้ายกระทั่งคูนาร์ดไลน์ได้ประกาศ "โครงการเจเนซิส" (Project Genesis) ใน ค.ศ. 1995 หลังมิกกี แอริสัน ประธานบริษัทคาร์นิวัล และคาร์นิวัล ยูเค (Carnival UK) เข้าซื้อกิจการของคูนาร์ด โครงการดังกล่าวมีวัตถุประสงค์เพื่อสร้างชีวิตใหม่แก่ตำนานเรือเดินสมุทร และใน ค.ศ. 1998 คูนาร์ดก็ได้เปิดเผยชื่อเรือลำใหม่ นั่นคือ อาร์เอ็มเอส ควีนแมรี 2 (RMS Queen Mary 2)
ควีนเอลิซาเบธ 2 ได้รับการปรับปรุงใหม่โดยติดตั้งเครื่องยนต์ดีเซลสมัยใหม่ใน ค.ศ. 1986–87 เรือลำนี้ทำการเดินทางรอบโลกเป็นประจำเกือบ 40 ปี และต่อมาได้ให้บริการส่วนใหญ่ในฐานะเรือสำราญ โดยออกเดินทางจากเซาแทมป์ตัน ประเทศอังกฤษ ควีนเอลิซาเบธ 2 ไม่มีเรือคู่วิ่งและไม่เคยให้บริการเรือด่วนข้ามมหาสมุทรแอตแลนติกรายสัปดาห์ตลอดทั้งปีไปยังนิวยอร์ก กระนั้น เรือลำนี้ก็ยังคงสืบทอดประเพณีของคูนาร์ดในการเดินทางข้ามมหาสมุทรแอตแลนติกตามตารางเวลาตลอดอายุใช้งาน
ควีนอลิซาเบธ 2 เกษียณจากการให้บริการกับคูนาร์ดในวันที่ 27 พฤศจิกายน ค.ศ. 2008 และถูกซื้อโดยหน่วยงานทุนเอกชนของดูไบเวิลด์ ซึ่งมีแผนดัดแปลงเรือลำนี้ให้เป็นโรงแรมลอยน้ำขนาด 500 ห้องจอดเทียบท่าอยู่ที่ปาล์มอัลญุมัยเราะฮ์ ดูไบ อย่างไรก็ตาม วิกฤตการณ์การเงิน ค.ศ. 2007 ทำให้เรือลำดังกล่าวต้องถูกจอดไว้ที่อู่แห้งดูไบ และต่อมาที่ท่าเรือเราะชีด เมื่อเริ่มต้นชีวิตใหม่ในฐานะโรงแรมลอยน้ำที่ท่าเรือเราะชีด ในช่วงเวลาดังกล่าว เรือได้เดินทาง 1,400 เที่ยวเป็นระยะทางกว่า 6 ล้านไมล์ทะเล ขณะเดียวกันก็ขนส่งผู้โดยสารรวมกว่า 2.5 ล้านคนในการเดินทางรอบโลก 25 เที่ยว ต่อมามีการประกาศแผนการดัดแปลงเรือใน ค.ศ. 2012 และอีกครั้งโดยกลุ่มโอเชียนิกใน ค.ศ. 2013 แต่ทั้งสองแผนก็ล้มเลิกไป ในเดือนพฤศจิกายน ค.ศ. 2015 นิตยสาร Cruise Arabia & Africa ได้อ้างคำพูดของสุลต่าน อาฮ์เมท บิน สุลาเยม ประธานบริษัทดีพีเวิลด์ (DP World) ที่กล่าวว่าควีนเอลิซาเบธ 2 จะไม่ถูกนำไปแยกชิ้นส่วน และในเดือนมีนาคม ค.ศ. 2017 บริษัทก่อสร้างแห่งหนึ่งในดูไบได้ประกาศว่าได้รับการว่าจ้างให้ปรับปรุงเรือลำนี้ ควีนเอลิซาเบธ 2 ที่ผ่านการบูรณะเปิดให้เข้าชมเป็นครั้งแรกในวันที่ 18 เมษายน ค.ศ. 2018 แต่เป็นการเปิดบางส่วน